cyanic-selkie/wikianc huggingface dataset:
Snarøya-ulukka
Ein av selskapet sitt Junkers 52/3M, LN-LAB styrta på Snarøya den 22. mai 1946. 10 passasjerar og besetninga på tre omkom. Ingen på bakken vart skadde. Flyet var ein tidlegare Luftwaffe-maskin. Blant dei omkomne var den kjende motstandsmannen og forfattaren Ronald Fangen og den svenske kunstmålaren Isaac Grünewald.
Ulukkeårsak
Flyet hadde nettopp teke av frå Fornebu på veg til Stockholm. Under stiginga miste motor nummer ein krafta. Flygarane freista å venda tilbake til flyplassen, men flyet miste høgd, kolliderte med tretoppane og fall ned i ein hage og eit hus i Halden Terrasse 10 på Snarøya
Covey Rocks
Covey Rocks er ei lita gruppe holmar i Laubeuffjorden, som ligg halvvegs mellom Pinero Island og Cape Saenz, utanfor vestkysten av Graham Land. Dei vart først grovt kartlagt i 1936 av British Graham Land Expedition under Rymill. Dei vart kartlagte på ny i 1948 av Falkland Islands Dependencies Survey, som gav dei namnet fordi dei likna ein flokk (covey på engelsk) fuglar på ei eng.
Ålegrasfamilien
Ålegrasfamilien (Zosteraceae) er ein plantefamilie i vassgroordenen.
Zebra Ridge
Zebra Ridge er ein markant fjellrygg som strekkjer seg over kring 3 km, som ligg 5 km sør for munningen av Tumblebreen der han stig til 760 m oppom Roberts forlandsbre aust på Aleksanderøya i Antarktis. Ryggen vart oppdaga frå avstand av Lincoln Ellsworth, som fotograferte den nærliggande Douglas Range frå lufta den 23. november 1935. Han vart først kartlagt i 1948 av Falkland Islands Dependencies Survey og fekk dette namnet på grunn av dei stripete berglaga.
Tortumfossen
Tortumfossen er ein av dei mest kjende naturattraksjonane i Tyrkia og ligg ved Tortumsjøen i distriktet Tortum, 100 km nord for Erzurum i Aust-Anatolia.
Innsjøen er 8 km lang og 1 km brei og vart danna av eit stort jordras som blokkerte dalen som Tortumelva renn gjennom. Samstundes danna raset utløpet til elva, som her dannar fossefallet med ei høgd på 48 meter. Såret i fjellsida Kemerlidağ etter raset er framleis godt synleg.
Tortumfossen var den største fossen i Tyrkia, men etter Tortumdammen og eit vasskraftverk vart bygd i 1960. Fossen får no berre vatn frå overflodsvatnet og eksisterer berre i periodar med mykje nedbør eller under snøsmeltinga i mai og juni.
Mathias Eilert Olsen
Mathias Eilert Olsen er ein norsk sametingspolitikar. Han representerer Norske Samers Riksforbund frå Vesthavet valkrins i perioden 2021–2025, og er medlem i oppvekst-, omsorg- og utdanningskomiteen. Av yrke er han museumsarbeidar og reineigar.
Maren Splids
Maren Thomasdatter Splids ) var ei dansk kvinne som blei brend på bålet for trolldom. Ho er seinare blitt kjend som eit av dei best kjende offera for hekseforfølgingar i dansk historie.
Bakgrunn
Maren kom frå i Grimstrup i noverande Esbjerg kommune, der ein reknar med at ho vart fødd kring 1600. Ho gifta seg med Laurids Splid, som skal ha vore frå Holsten og som seinast 1628 var skreddarmeister i Ribe. Paret dreiv også vertshus ved Torvet i Ribe, og tilhøyrde det borgarskapet i byen.
Huset deira, Laurids Splids hus, finst framleis og og er i dag freda.
Hekseanklage
Då Didrik, ein annan skredder frå Ribe, vart svært sjuk vart Maren Splids anklaga for å ha forheksa han. Dei hadde hatt ein krangel 13 år tidlegare.
Under tortur hadde Maren oppgjeve 6 andre kvinner ho skulle ha vore i «heksekompagni» med. Då desse så vart forhøyrde, angav dei fleire kvinner. I enden vart berre Maren Splids og ei Anne Thomasdatter brende som hekser. 13 andre vart frikjende, men minst fem av dei hadde då sete i fengsel i 5-45 veker. Etterpå byrja heksesakene å ebba ut, og både byrådet og borgarmeisteren gjorde ein stor innsats for å stoppa «heksegalskaben» og redda kvinnene.
Kaferkahel
Kaferkahel (arabisk كَفَرْقاهِل, Kafer-Qãhël) eller Kfarqahel (arabisk  كْفَرْقاهِل,  Kfar-Qãhël) er ein landsby i Koura distrikt i Nord guvernement i Libanon. Landsbyen er halvt gresk-ortodoks og halvt sunnimuslimsk. Det står ei kyrkje og ein moské i sentrum av landsbyen.
Quadishaelva renn gjennom landsbyen. .
Maksimilian Volosjin
Maksimilian Aleksandrovitsj Kirijenko-Volosjin var ein framståande representant for den symbolistiske retninga i russisk kultur og litteratur. Han vart kjend som poet og kritikar av litteratur og kunst. Arbeida hans vart utgitt i samtidige tidsskrift tidleg på 1900-talet, mellom anna i «Vesy» (Vekta), «Zolotoje runo» (Det gylne ull) og «Apollon». Han var også kjend for sine briljante omsetjingar av fransk poesi og prosa til russisk.
Liv og gjerning
Volosjin var fødd i Kiev i 1877. Han var elev i nokre få år ved Polivanov og ein skule på halvøya Krim, mor hans kjøpte i 1893 eit landstykke i Koktebel. Etter gymnaset vart Volosjin student ved universitetet i Moskva, nett då den radikale studentrørsla i Russland gjorde seg synleg att.
Volosjin reiste vide i Russland, ofte til fots. I 1900 var han del av ein ekspedisjon som kartla ruta til Orenburg-Tasjkent-jarnbanen.
Seinare i livet måla han akvarellar. Mange av kunstverka er i dag spreidd til mange museum verda rundt. Andre finst i private samlingar i Russland og andre land.
Småbyen Koktebel søraust på Krimhalvøya der Volosjin budde, var til stor inspirasjon for han. I heimen sin tok Volosjin imot tallause poetar, kunstnarar, skodespelarar, vitskapsmenn og vandrarar. Heimen er i dag omgjort til museum. Berget der Volosjin vart gravlagd, fekk seinare namnet etter han.
Lyon Peak
Lyon Peak er eit fjell med ei høgd opp mot 1 000 m sør for Milburn Bay på vestsida av Trinity Island i Antarktiske Arkipel. Det vart fotografert av Falkland Islands and Dependencies Aerial Survey Expedition (FIDASE), 1956, og kartlagd frå desse bileta. Det vart namngjeve av United Kingdom Antarctic Place-Names Committee (UK-APC) i 1960 etter Percy C. Lyon (1862–1952), frå det britiske Department of Scientific and Industrial Research, som var styreleiar i ein komite på forsking og utvikling i Antarktisområdet 1917-20.
Wauters Point
Wauters Point er eit isdekt nes på nordenden av Two Hummock Island i Antarktiske Arkipel. Det vart kartlagd av Belgica-ekspedisjonen, 1897–99, under Gerlache, og vart namngjeve av han etter Alphonse Wauters, som støtta ekspedisjonen økonomisk.
Holmenkollrennet 1981
Holmenkollrennet 1981 fann stad tida 12. til 15. mars 1981 i Oslo.
15 km
Dato: 12. mars
<br style="clear:both;" />
50 km
Dato: 14. mars
<br style="clear:both;" />
Kombinert
<br style="clear:both;" />
Hopprenn
Dato: 15. mars
5 km
<br style="clear:both;" />
20 km
<br style="clear:both;" />
3 x 5 km stafett
<br style="clear:both" />
Fylkesveg 508 i Vest-Agder
Fylkesveg 508 i Vest-Agder går mellom Vivlemo og Birkjeland i Audnedal kommune. Vegen er 4,0 km lang.
Lawrence Hafstad
Lawrence R. Hafstad var ein amerikansk fysikar. Han var son av norske immigrantar.
Frå 1928 til 1942 var han knytt til Carnegie Institution i Washington, D.C., der han i samarbeid med mellom andre Odd Dahl utførte grunnleggjande eksperiment innan kjernefysikken. Dei utvikla Van de Graaf-generatoren for dette bruket og gjorde nokre av dei første målingane av spreiing av proton mot proton. I 1939 påviste dei utsendinga av forseinka nøytron etter fisjon.
Frå 1942 til 1947 var Hafstad knytt til laboratoriet for bruksfysikk ved Johns Hopkins University, dei to siste åra som direktør for laboratoriet. Han var 1949–1955 direktør for Atomic Energy Commissions si avdeling for reaktorutvikling, deretter (1955–69) visepresident og ansvarleg for forskinga ved General Motors Corp.
Mount Moberly
Mount Moberly er eit bratt, snødekt fjell, 1535 moh, ved enden av ein rygg som strekkjer seg sørvest frå Mount Francais sør på Île Anvers i Antarktiske Arkipel. Det er skild frå Mount William i sør av skardet ved toppen av Hooperbreen. I 1832 namngav John Biscoe eit fjell i området etter kaptein John Moberly i Royal Navy, men fjellet vart ikkje lokalisert att på seinare ekspedisjonar. Fjellet som er skidlra her vart identifisert som Mount Moberly av Falkland Islands Dependencies Survey (FIDS) som kartla området i 1944 og 1955.
Eirik Larsen
Eirik Larsen er ein norsk sametingspolitikar. Han representerer Norske Samers Riksforbund i Vesthavet valkrins, og er medlem i plan- og finanskomiteen. Larsen var politisk rådgjevar for sametingsrådet frå 2017 til 2021.
Drum Rock
Drum Rock er ein holme i Argentine Islands på Graham Coast, som ligg 6 moh aust for Forge Islands, mellom Smooth Island og Grotto Island. Namnet skildrar forma på holme og var lenge i lokal bruk ved Faraday-stasjonen, driven av British Antarctic Survey, i 1980-åra.
Molar Peak
Molar Peak er eit bratt fjell, 1065 moh, mellom Mount Camber og Copper Peak i Osterrieth Range på Île Anvers i Antarktiske Arkipel. Det vart namngjeve av United Kingdom Antarctic Place-Names Committee (UK-APC) etter ei kartlegging av Falkland Islands Dependencies Survey (FIDS) i 1955. Det skildrande namnet kom av at toppen er forma som ei tann. Molar er eit engelsk ord for jeksel.
Olga Boznańska
Olga Helena Karolina Boznańska var ein polsk målar frå Krakow som vert rekna til stilretninga postimpresjonismen. Ho er framom alt kjend som portrettmålar. Boznańska var ein av pionerane i kultur-rørsla Ung-Polen. Ho levde mange tiår i Paris og døydde der.
Klahim
Klahim (hebraisk skrift קְלָחִים, tyder 'Maiskolbe') er ein moshav sør i Israel. Han ligg nordvest i Negev nær Netivot og høyrer til Merhavim regionale kommune. I 2006 hadde han 307 innbyggjarar.
Moshaven vart grunnlagd i 1954 av immigrantar frå Iran, Marokko og Tunisia. Han vart først kalla Shoval Daled og så Shadma, før han fekk det noverande namnet.
Duseberg Buttress
Duseberg Buttress er ein kjenneleg, kjegleforma klippe, 500 moh, som ligg ved sørvestsida av Mount Scott på vestkysten av Graham Land i Antarktis. Han vart oppdaga av Belgica-ekspedisjonen, 1897–99 og namngjeve «Cap Duseberg» av Gerlache. Flyfoto synte at det ikkje var noko nes, men ei klippe.
Fylkesveg 510 i Vest-Agder
Fylkesveg 510 i Vest-Agder går mellom Vestre Barstad og Åbestad i Audnedal kommune. Vegen er 1,7 km lang.
Havgrasfamilien
Havgrasfamilien (Ruppiaceae) er ein plantefamilie i vassgroordenen.
Slekter
Familien har ei slekt som er registrert i naturen i Noreg:
Halvor Bentsen
Halvor Andreas Bentsen var gardbrukar, sakførar og postmeister frå Kragerø. Han var stortingsmann i mange år.
Bentsen var son til ein skipper og losoldermann. I unge år var han med faren på ei sjøreise, sidan faren slutta sjøen budde han ei fem år på faren sin gard i Sannidal. Der arbeidde han som sekretær for faren, til han i 1843 byrja på kontoret til sorenskrivaren i Nedre Telemark. I 1848 vart han eksaminert til jurist. Grunna sjukdom gav han opp å lese til artium, dreiv då farsgarden fram til 1856. Tida 1856-60 var han sakførar ved underretten, sidan ved overretten i Kragerø. Frå 1885 var han postmeister i Porsgrunn.
Bentsen var ordførar i Kragerø i fleire år, medlem av heradsstyret 1860-79. Deretter flytta han til Skåtøy og var med i heradsstyret der.
År 1884 var han formann i den kongelege kommisjonen om navigasjonslova.
Bentsen døydde i Porsgrunn i 1891.
Bonigersee
Bonigersee er ein innsjø i Törbel i kantonen Valais i Sveits. Han har eit overflateareal på 0,9 ha. Kvitmosemyra kring innsjøen er verna.
Widerøe-brannen på Fornebu 1964
Widerøe-brannen på Fornebu hende 5. mars 1964. Ein av Widerøes DC-3 var klår for avgang. Flyet stod utanfor hangar 37 (hangaren bygd i eitt med ekspedisjonsbygget) på «Gamle Fornebu» med 15 passasjar og ei besetning på tre. Destinasjonen var Rotterdam.
På grunn vêrforholda var flyet nettopp vorte oversprøyta med av-isningsvæske. Under oppstarten sklei flyet fram eit par meter og venstre propellar traff bensintanken på startaggregatet som antende og i løpet av sekund var heile flyet overtend. Startmekanikaren var lynrask og retta brannslukningsapparatet mot flydøra slik at alle ombord kom seg heilskinna ut.
Ulykkesflyet var LN-PAS, tidlegare eit Braathens-fly, kalla Norse Carrier. Det vart skaffa av Braathen i 1947 og gjekk i mange år i såkalt «sjømannscharter» med daglege turar til Rotterdam og Hamburg. Flyet var nyleg selt til Riis Flyrederi, som hadde leigd det ut til Widerøe på såkalt Dry lease-vilkår. Brannen utvikla seg så raskt at flyplassens eige brannvesen ikkje klarte å redda det. Det vart seinare brukt som øvingsobjekt for brann og redningstjenesta.
Haill
Hald, hall, haill eller vadhald er eit nordnorsk omgrep for god fiskelukke som skal koma av å ha hatt eit nyleg samleie. Ordet «hald» kan frå norrønt visa til å ha tak eller drag på noko. Det var opphavleg berre knytt til kveitefiske.
Motsett kan dårleg fiskelukka forklarast med at ein manglar eller har dårleg hald. Arthur Brox rapporterer frå Ytre Senja at dårleg fiskelukke, som at ein fekk skate (ufisk) i staden for kveite på kroken, kunne skuldast på at ein hadde fått dårleg hald frå kona eller kjærasten.
Russisk salat
Russisk salat er ein tradisjonell russisk salatrett som òg er utbreidd i andre land som tidlegare var del av Sovjetunionen og andre stader i verda. Det finst ulike oppskrifter i moderne tid, men retten blir vanlegvis laga med hakka kokt potet, gulrot, sylteagurk  med dill eller agurk, erter, egg, sellerirot, lauk, kokt kylling eller lyonerpølse (tidvis skinke eller ei anna pølse), og syrlege eple, med salt, pepar og sennep tilsett og med majones som dressing.
Historie og bruk
På russisk blir retten kalla Olivier-salat (салат Оливье) etter Lucien Olivier, den belgiske kokken ved restauranten Ermitasj i Moskva som skapte han på 1860-talet, eller stolitsjnysalat (салат "Столичный", 'storbysalat' eller 'hovudstadsssalat'), som blei skapt av Ivan Ivanov for ein annan restaurant som ei etterlikning. Den nøyaktige oppskrifta på den opphavlege Olivier-salaten, særleg dressinga hans, var ein stor løyndom. Ein veit at salaten inneheldt skogshøns, kalvetunge, kaviar, salat, krepsehalar, kapers og røykt and, men det er mogleg at oppskrifta endra seg med årstidene. Den opphavlege Olivier-dressinga var ein type majones laga med fransk vineddik, sennep og provençalsk olivenolje, men den nøyaktige oppskrifta er ukjend. Ivanov skal ha vore soussjef for Olivier, og lurt seg til å finna ut mykje om tillaginga av retten. Han blei tilsett ved restauranten Moskva, der han laga ein mistenkeleg liknande rett. Han selde oppskrifta på salaten sin til fleire tidsskrift, slik at denne blei utbreidd. Ei av dei fyrste kjende oppskriftene på salaten, frå 1894, oppgjev ingrediensane ei halv skogshøne, to poteter, ein liten agurk, 3–4 salatblad, 3 store krepsehalar, 1/4 kopp oppskoren aspikk, 1 teskei kapers, 3–5 oliven og 1 spiseskei provençalsk dressing (majones).
I Russland, post-sovjetiske statar og blant russiskspråklege folk over heile verda er salaten blitt ein av dei viktigaste rettane til zakuskibord servert til nyttårsfeiringar (Novyj God).
Ein variant av salaten eller ein liknande type blir kalla italiensk salat på norsk og dansk.
Visingsö
Visingsö er ei øy sør i innsjøen Vättern i Sverige.
Visingsö ligg 30 km nord for byen Jönköping og seks kilometer vest for Gränna. Det går to bilferjer til og frå øya og til Gränna. Øya er 14 km lang og 3 km brei med eit samla areal på 24 km².
I dag er øya mest kjend for turisme. Her er mange ruinar som minner ein om rolla til øya i svensk historie.
På 1100- og 1200-talet var Visingsö sentrum for det framleis skjøre svenske kongedømet. Blant dei meir kjende innbyggjarane på den tida finn ein Magnus Ladulås. På 1700-talet heldt Brahe-slekta til på Visningsborg. Både denne borga og Näs-festning er no i ruinar og kjende landemerke på øya.
For å sikre tilgjenget på tømmer til den svenske flåten anla ein fleire hundre hektar eikeskog på øya. Eiketrea er i dag leveranseklare, men teknologiutviklinga har forlengst gjort dei meir verdifulle som turistmål enn som skipsmateriale.
Lineærakselerator
Gustav Ising utarbeida prinsippa for lineærakseleratoren i 1924, medan Rolf Widerøe bygde det første operasjonelle apparatet i 1928.
Elvar i Tyrkia
Elvar i Tyrkia kan delast inn i fleire grupper etter kva for straumretning dei har.
Lawrence Livermore National Laboratory
Lawrence Livermore National Laboratory (LLNL) er eit amerikansk nasjonalt laboratorium, ein tverrfagleg forskingsinstitusjon med nesten 10 000 tilknytte personar i forskjellige funksjonar. Forsking og utvikling går føre seg innan område som kjemi, fysikk, materialteknikk, biologi, matematikk, datateknikk og ingeniørfag. Laboratoriet skildrar seg sjølv som eit leiande forskings- og utviklingssenter for vitskap og teknologi brukt på område som omfattar nasjonal tryggleik. LLNL er saman med Los Alamos National Laboratory ein av to stader i USA der det går føre seg forsking og utvikling av atomvåpen.
Gjennom National Ignition Facility, som er lokalisert i Livermore, er laboratoriet sterkt engasjert i fusjonsforsking basert på tregleiksinnelukking, tungrekneteknikk og datatryggleik og forsking på isotopar.
LANL vart oppretta i 1952. Det sorterer under Energidepartementet og vert driven av University of California med eit årleg budsjett på rundt 10 milliardar kroner.
Tjønnaksfamilien
Tjønnaksfamilien (Potamogetonaceae) er ein plantefamilie i vassgroordenen.
Slekter
Familien har desse slektene som er registrerte i naturen i Noreg:
Fylkesveg 512 i Vest-Agder
Fylkesveg 512 i Vest-Agder går mellom Øvre Øydna i Audnedal kommune og Bjærum bru i Hægebostad kommune. Vegen er 7,4 km lang.
Soldat 47
Soldat 47 var ein teikneserie som kom som julehefte i åra 1954-1960. Serien vart oppretta av Øyvind Dybvad. Hefta vart teikna av Bjarne Kristoffersen.
Peter Šťastný
Peter Šťastný er ein slovakisk tidlegare ishockeyspelar og politikar frå Bratislava. Han var verdsmeister i ishockey i 1976 og 1977 med Tsjekkoslovakia. Perioden 2004-14 var han medlem i europaparlamentet.
Idrett
Šťastný spelte 1975-80 på Slovan Bratislava, der han i 1979 vart tsjekkoslovakisk meister, einaste pokalen han vann som klubbspelar. Frå 1980 var han aktiv i National Hockey League i Nord-Amerika, fyrst med Quebec Nordiques til 1989, deretter 1990-93 i New Jersey Devils. Han avslutta 1993-95 med St. Louis Blues.
Šťastný vann VM-gull med Tsjekkoslovakia sitt landslag i ishockey i 1976 og i 1977. Sidan deltok han i VM 1978 og 1979 og i Vinter-OL 1980 i Lake Placid. Under Vinter-OL 1994 på Lillehammer representerte han Slovakia, og året etter var han med det slovakiske landslaget som vann B-VM i ishockey.
Politikk
I 2004 vart Šťastný vald til å representere Slovakia og kristelegdemokratane (SDKU) ved europaparlamentet, attvald i 2009.
Barghoun
Barghoun er ein sunnimuslimsk landsby i Koura distrikt i Libanon. Nord for landsbyen ligg det ruinar av ei kyrkje tileigna St. Barbara frå 1200-1300-talet.
Cape Wollaston
Cape Wollaston er eit nes heilt nordvest på Trinity Island i Antarktiske Arkipel. Namnet vart opphavleg gjeve av ein britisk ekspedisjon i 1828-1831 av Henry Foster. Det vart kalla opp etter William H. Wollaston, frå Royal Society og Board of Longitude, 1818–28, som lånte astronomiske instrument til det førre skipet til Foster for astronomiske observasjonar.
Viktig fugleområde
Cape Wollaston har status som Viktig fugleområde på grunn av den store koloniane på 10 000 par sørhavhest som hekkar her.
Barsa i Libanon
Barsa er ein maronittisk landsby i Koura distrikt i Libanon med ein gresk-ortodokse minoritet.
Bortelsee
Bortelsee er eit reservoar i kommunen Brig i kantonen Valais i Sveits. Demninga vart bygd i 1989.
Kjellstad stoppestad
Kjellstad stoppestad var ein tidlegare haldeplass på den strekninga av Drammensbanen mellom Spikkestad stasjon og Brakerøya som vart lagt ned i i 1973, i samband med at lina mellom Asker stasjon og Brakerøya vart opna som dobbeltspora bane gjennom Liertunnelen og over Lierstranda. Haldeplassen låg på Kjellstad midt på Liersletta, der bana gjekk beint som ei stram snor mellom Lier stasjon og Brakerøya. Bana forbi haldeplassen var einspora, med ei plattform dels bygd av tre, dels av oppfylte masser attom ein murkant mot sporet. Avstanden frå Oslo Vestbanestasjon var 47,94 kilometer.
Haldeplassen vart opna 1. mai 1916 som stoppestad med ekspedisjonsbygning for ferdafolk og gods. Den tidlegare Romika Skofabrikk, kjent for sine tøflar, låg på Kjellstad, og dei sendte mykje av produksjonen sin med tog frå denne haldeplassen. Heilt fram til haldeplassen vart lagt ned 3. juni 1973, var det betening her.
Tvo
Tvo/TVO er eit ord med fleire tydingar:
Local Hero av Mark Knopfler
Local Hero er det første filmmusikkalbumet til den britiske musikaren, låtskrivaren og gitaristen Mark Knopfler, gjeve ut i mars 1983 på Vertigo Records internasjonalt og Warner Bros. Records i USA. Albumet inneheld musikk skriven for filmen Local Hero i 1983, produsert av David Puttnam og skriven og regissert av Bill Forsyth. I 1984 fekk albumet ein BAFTA-nominasjon for beste filmmusikk.
Bakgrunn
Etter ei rekkje på tre storseljande album med Dire Straits—Dire Straits (1978), Communiqué (1979) og Making Movies (1980)—byrja frontmannen i gruppa, Mark Knopfler, å sjå seg om etter nye musikalske utfordringar og mogelegheiter. Tidleg i 1982, skreiv manageren til Knopfler til fleire filmregissørar og indikerte at Knopfler var interessert i å skrive filmmusikk. Produsenten David Puttnam varte og etter å ha sett over Local Hero-prosjektet, tok Knopfler i mot jobben. Etter det fjerde Dire Straits-albumet var ferdig, Love Over Gold (1982), spelt inn frå 8. mars til 11. juni 1982 — eit album som òg kom til å selje stort - byrja Knopfler på det første soloprosjektet sitt. Knopfler inviterte med seg Gerry Rafferty som solovokalist på songen «The Way It Always Starts». I 2000 inviterte Rafferty Knopfler med på rytmegitar og sologitar på det siste soloalbumet hans, Another World.
Mottaking
Magasinet Rolling Stone kalla filmmusikkdebuten til Knopfler's «ein innsmigrande LP av sjarmerande, kosmopolittisk musikk - ei plate som kan danne filmar i tankane dine».
For Local Hero fekk Knopfler ein nominasjon til BAFTA-prisen, den britiske Spellemannsprisen, for beste filmmusikk.
Waiting for a Girl Like You
«Waiting for a Girl Like You» er ein powerballade frå 1981 av det britisk-amerikanske rockebandet Foreigner. Det markante synthesizer-temaet vart framført av den då ukjende Thomas Dolby.
Det var den andre singelen frå albumet 4 (1981) og var skriven av Lou Gramm og Mick Jones. Det var tein av dei største hittane deira verda over og nådde andreplassen på Billboard Hot 100 og toppen av Billboard Rock Tracks-lista. På Billboard Adult Contemporary-lista nådde songen femteplassen. Songen nådde åttandeplassen på UK Singles Chart.
«Waiting for a Girl Like You» sette rekord for flest veker på andreplassen på Billboard-lista, då han låg der i ti veker totalt. Han vart halde unna toppen av lista av Olivia Newton-John med «Physical» og så Hall & Oates med «I Can't Go for That (No Can Do)». Songen enda opp på 19. plassen på årslista for 1982 i USA.
Songen er oppført på 100. plassen på lista til Billboard over dei beste songane gjennom tidene.
Lars Blilie
Lars Kristian Blilie var ein gardbrukar og stortingsmann frå Vestre Toten. Han var far til Mathias Blilie.
Blilie var son til ein gardbrukar. Han dreiv i yngre år på med ymse, mellom anna var han urmakar, børsemakar, signetstikkar, gravørarbeidar og sysla med utklekking av fisk. 18 år gammal vart han gardbrukar.
Han var rodemeister for ein veg i ni år og medhjelpar åt presten i 35 år. Frå 1846 var han medlem av heradsstyret, der han i 40 år sat i formannskapet, åtte av dei ordførar. Elles var han medlem av forlikskommisjonen 1854-79 og valmann i 25 år. Frå 1862 var han styrar av eit branntrygdelag for Toten og Vardal, og direktør (styremedlem) i sparebanken.
Blilie representerte Kristians amt på Stortinget frå 1871 til -76 og frå 1880 til -85. Han var på alle tingsamlingane medlem av tollkomiteen. Perioden 1883-85 var han også med i valkomiteen, i 1885-sesjonen medlem av Lagtinget frå 22. april. I 1876 var han permittert frå 19. mars. Han vart medlem av Venstre då partiet vart skipa.
Blilie døydde heime på slektsgarden i Vestre Toten i 1892.
Vrångö
Vrångö er den sørlegaste busette øya i Göteborgs skjergard og ein tettstad i Göteborg kommun i Västra Götalands län i Sverige. Ho hadde 364 innbyggjarar i 2010. Det går ferje til Vrångö frå Saltholmen.
Maslul
Maslul (hebraisk skrift מַסְלוּל, tyder 'Veg') er ein moshav sør i Israel. Han ligg nordvest i Negev nær Ofakim med eit areal på 8 000 mål og høyrer til Merhavim regionale kommune. I 2006 hadde han 380 innbyggjarar.
Moshaven vart grunnlagd i 1950 av immigrantar frå Iran. Som fleire andre moshavar i området er namnet henta frå Jesaja 35:8; "Og der skal det vera ein veg, Den heilage vegen skal han kallast. På den skal ingen urein ferdast. Han skal vera der for dei. Ingen som går på vegen, sjølv ikkje dårar, skal gå seg vill."
Edisto Rocks
Edisto Rocks er nokre skjer som ligg 1,2 nautiske mil sørvest for vestenden av Neny Island, som ligg i Marguerite Bay utanfor vestkysten av Graham Land. Dei vart kartlagte i 1947 av Falkland Islands Dependencies Survey (FIDS) og kalla opp etter USS «Edisto», ein isbrytar nytta under U.S. Navy Operasjon Windmill, som vitja Marguerite Bay i februar 1948 og assisterte mannskapsbyta ved Ronne antarktiske forskingsekspedisjon og på Stonington Island.
Hof HaCarmel regionale kommune
Hof HaCarmel regionale kommune (hebraisk skrift מועצה אזורית חוף הכרמל, Mo'atza Azorit Hof HaKarmel, tyder Karmelkysten regionale kommune) er ein regional kommune nord på Den israelske kystsletta. Kommunen dekkjer eit stort område, frå Tirat HaCarmel i nord til Caesarea i sør. Kommunesenteret ligg i Ein HaCarmel sør for Haifa.
Busetnader
Hof HaCarmel regional kommune dekkjer mange forskjellige busetnader, mellom anna åtte kibbutzim, ti moshavim og to fellesbusetnader. Det meste av landområdet i Hof HaCarmel-regionen er eigd og leigd ut av Israel landadministrasjon.
Kibbutzim
Moshavim
Fellesbusetnader
Andre landsbyar
Nipple Peak
Nipple Peak er eit 675 moh fjell som ligg 1,9 km nordaust for Channelbreen nord på Wiencke Island i Antarktiske Arkipel. Det vart oppdaga av Belgica-ekspedisjonen, 1897–99, under Gerlache. Det skildrande namnet vart gjeve av Falkland Islands Dependencies Survey (FIDS) som kartla fjellet i 1944. Nipple er eit engelsk ord for brystvorte.
Helén Storelv-Rabone
Helén Olea Aminda Storelv-Rabone er ein norsk sametingspolitikar. Ho representerer Norske Samers Riksforbund i Vesthavet valkrins i perioden 2021–2025. I Sametinget er ho medlem i kontrollutvalget og i oppvekst-, omsorg- og utdanningskomiteen. Av yrke er ho pedagog.
Noble Peak
Noble Peak er eit fjell, 720 moh, som ligg 1 nautisk mil (1,9 km) sørvest for Lockley Point og på ein kjend rygg på nordvestsida av Wiencke Island i Antarktiske Arkipel. Det vart oppdaga av Belgica-ekspedisjonen, 1897–99, under Gerlache. Namnet finst på eit kart basert på ei kartlegging mannskapet på RRS «Discovery II» under Discovery Investigations gjorde i 1927, men namnet kan vere eldre.
Handball-VM 2023 for kvinner
Handball-VM 2023 for kvinner, den 26. i rekka, vert avvikla i tida 29. november til 17. desember 2023 i Danmark, Noreg og Sverige. Dette vil vere den fyrste gongen at tre land arrangerer verdsmeisterskapen i handball for kvinner.
Gruppe A
-
Gruppe B
-
Gruppe C
--
---
-
Teslagrad
Teslagrad er eit dataspel utvikla og utgjeve av den norske spelutviklaren Rain Games. Spelet kom ut på Steam desember 2013, på Nintendo eShop for Wii U i september 2014 og på PlayStation Store på PlayStation 3 og PlayStation 4 i desember 2014 i Europa. Teslagrad bruker Unity game engine, som gjer det lettare for utviklarar å gje ut spelet på ulike plattformer.
Handball-VM 2023 for kvinner
Gruppe D
---
Teslagrad
Teslagrad er eit plattform-hjernetrimspel i den såkalla metroidvania-stilen, med action-element der magnetisme og andre elektromagnetiske krefter må brukast for å kome vidare i spelet. Spelaren styrer ein ung gut som skal avdekke mysteria om det lenge forlatne Tesla Tower. Han hamnar plutseleg midt i ei samansverjing, som involverer ein despotisk konge som har regjert nasjonen med ei jernhand i fleire år. Spelet inneheld nokre kampsegment, kombinert med gåter og presis plattforming. Det går føre seg i ein steampunk-inspirert versjon av det gamle Europa, i ei ikkje-lineær verd med meir enn hundre handteikna miljø. Spelet introduserer ulike oppgraderingar og hjelpemiddel etter kvart som handlinga skrir fram.
Handball-VM 2023 for kvinner
Gruppe E
-
---
Gruppe F
---
Gruppe G
--
-
Gruppe H
--
Gruppe I
---
-
Gruppe II
--
---
Gruppe III
---
Gruppe IV
---
Kvartfinalar
---
Plasseringskampar om 5.- til 8.-plass
-
Nils Blommér
Nils Blommér, opphavleg Nils Jakob Olsson, var ein svensk målar som var busett i Paris og Roma.
Liv og gjerning
Blommér var frå Blommerød i Skåne. Han byrja som lærling hos målaren Magnus Körner i Lund. 23 år gammal fekk han studieplass på kunstakademiet i Stockholm. År 1847 vart han tildelt stipend og reiste då til Paris, der han studerte hos den akademiske målaren Léon Cogniet. Hausten 1852 gifta han seg i Roma med den finske kunstnaren Edla Jansson. Få månader seinare døydde han av lungebetennelse i Paris.
Blommér var mykje påverka av straumdrag i tida, særleg frå dei romantiske forfattarane, landsmennene Erik Gustaf Geijer, Per Atterbom og Erik Stagnelius. Også den store, samtidige interessa for folkeviser påverka naturmystikaren Blommér sine verk, som han måla i Paris. Frå den franske hovudstaden sende han til Sverige mange måleri basert på nordisk mytologi og folklore. Dei mest kjende måleria bygger på førestillinga om alvar, til dømes Ängsälvor frå 1850. Dette arbeidet, og andre, som Sommarnattsdrömmen, Näcken och Ägirs döttrar, Idun och Brage og Älfvor, var dirkete inspirert av den austerrikske målaren Moritz von Schwind sine motiv frå folketrua. Blommér var viss på at naturen hadde ei ibuande sjel; alve-vesen og mytiske segnfigurar var symbolske uttrykk for denne.
Fylkesveg 551 i Vest-Agder
Fylkesveg 551 i Vest-Agder går mellom Dragedal i Lyngdal kommune og Faret bru i Kvinesdal kommune.
Trasear: Dragedal – Varen 15,7 km, Opofte – Faret bru 11,7 km.
Den største delen av strekninga mellom Opofte og Faret bru var tidlegare del av fylkesveg 465; vegen vart nedgradert i 2006 då den nye traseen på E 39 vart teken i bruk.
Kommunar og knutepunkt
Erstatta av fylkesveg 465 ca. 550 m
Steve Jordan
Stephen «Steve» Jordan er ein amerikansk multi-instrumentalist, låtskrivar, kapellmeister og vinnar av Grammy-prisen, som har vorte kjend som produsent frå Bronx i New York City. Jordan har i tillegg gjeve ut eit opplæringsprogram for trommeslagarar kalla The Groove is Here.
Han er mest kjend som trommeslagar og har spelt i mange band, hovudsakleg som studiomusikar. Han har vore medlem, låtskrivar og medprodusent i Keith Richards and the X-pensive Winos og John Mayor Trio. Han har turnert med Eric Clapton.
Som sidemann
med Patti Austin med Don Pullen med Booker T. & the M.G.'s med Cat Stevens med Keith Richards med Neil Young
Fylkesveg 552 i Vest-Agder
Fylkesveg 552 i Vest-Agder går mellom Korshamn og Skomrak i Lyngdal kommune. Vegen er 13,6 km lang.
Bruno Gagliasso
Bruno Gagliasso Marques er ein brasiliansk skodespelar.
I 2009 vann han prisen, Prêmio Extra de Televisão de Mejor Actor de Reparto.
Gagliasso blei fødd i Rio de Janeiro.
Los Alamos National Laboratory
Los Alamos National Laboratory (LANL) er eit amerikansk nasjonalt laboratorium i Lós Alamos i New Mexico. Det er eit av dei første tverrfaglege forskingsinstitusjonane i verda, med meir enn 16 000 tilknytte personar i forskjellige funksjonar. Forsking og utvikling skjer innan forskjellige område som kjemi, fysikk, materialteknikk, biologi, matematikk, datateknikk og ingeniørfag. LANL er saman med Lawrence Livermore National Laboratory ein av to stader i USA der det skjer forsking og utvikling av atomvåpen.
LANL vart oppretta som Site Y i 1943 under Manhattanprosjektet. Det sorterer under Energidepartementet og vert drive av selskapet Los Alamos National Security med eit årleg budsjett på rundt 15 milliardar kroner. Forskingssenteret er tilknytt University of California.
Abud i Oman
Abud eller Hayl er ein landsby i Al Buraimi guvernement nordaust i Oman. Landsbyen ligg sør for Ash Shuwayhah. I nærleiken ligg busetjinga Al Juwayf.
Bruno Garcia
Bruno Garcia da Silva er ein brasiliansk skodespelar
Garcia blei fødd i Olinda.
Land (fleirtyding)
Land kan visa til:
Kristin Sara
Kristin Sara er ein norsk sametingspolitikar. Ho representerer Norske Samers Riksforbund i Sørsamisk valkrins i perioden 2021–2025, og sit i plan- og finanskomiteen. Av yrke er ho teiknspråktolk.
CD-spelar
CD-spelar er eit apparat for avspeling av CD-plater. CD-formatet var det fyrste distribusjonsmediet for musikk som fekk praktisk tyding. Spelarane inneheldt mykje ny teknologi, både innan optiske lagringsmedia, digital signalhandsaming og mikroelektronikk. Dei var utvikla av Philips og Sony og kom på marknaden i 1982. Utover 1980-talet tok CD-plater over som det leiande formatet for distribusjon av musikk.
Nir Akiva
Nir Akiva (hebraisk skrift נִיר עֲקִיבָא, tyder 'Akivaenga') er ein moshav sør i Israel. Han ligg nordvest i Negev nær Netivot og Nir Moshe og dekkjer 1 000 mål og høyrer til Merhavim regionale kommune. I 2006 hadde han 273 innbyggjarar.
Moshaven vart grunnlagd i 1953 på land som hadde høyrt til landsbyen Kawfakha. Han vart kalla opp etter Akiva Etinger, ein sjef i Busetjingsavdeligna i Jewish Agency. Seint i 1970-åra budde Amir Peretz i moshaven.
Yxlan
Yxlan er ei øy i Stockholms skjergard. Det går bilferje frå øya til fastlandet. .
Lac de Champex
Lac de Champex er ein innsjø i Valais i Sveits. Han har eit overflateareal på 0,11 km². Ved breidda av innsjøen ligg landsbyen Champex.
Lac de Chermignon
Lac de Chermignon er eit reservoar i kommunen Lens i kantonen Valais i Sveits. Innsjøen har eit overflateareal på 2,1 ha og eit volum på 130 000 m³.
Ulf Tore Johansen
Ulf Tore Johansen er ein norsk sametingspolitikar. Han representerer Nordkalottfolket i Sør-Noreg valkrins i perioden 2021–2025, og er medlem i plan- og finanskomiteen.
Mount Pierre i Antarktiske Arkipel
Mount Pierre er eit spisst, kjegleforma fjell, 210 moh, som ligg like sør for Moureaux Point på Île Liège i Antarktiske Arkipel. Det vart oppdaga og namngjeven av Belgica-ekspedisjonen under Gerlache, 1897-99.
Afghanarar
Afghanarar er innbyggjarar av Afghanistan og etterkomarane deira. Ordet «afghan» (dari og pasjto افغان, afḡān) har tradisjonelt vore brukt om pasjtunarar, men kan i dag også visa til dei andre folkegruppene i landet, som tadsjikar, hazarar og usbekar og ei rekkje mindre grupper.
Fylkesveg 553 i Vest-Agder
Fylkesveg 553 i Vest-Agder går mellom Lindlia og Berge i Lyngdal kommune. Vegen er 9,1 km lang.
Afghanarar
35-55 % av afghanarar har pasjto som morsmål medan 25-50 % snakkar dari (persisk). Dei ulike minoritetsgruppene kan ha usbekisk, turkmensk, urdu, arabisk, balutsji og andre mindre språk som morsmål. Det er vanleg å kunna fleire språk, særleg blant folk som bur i byar.
Det lever rundt 31 millionar afghanarar i Afghanistan eller like over grensa i Pakistan eller Iran. Rundt ein femtedel av desse bur i byar medan resten bur på landsbygda. Her er landbruk den viktigaste levevegen, og fram til 1970-talet var mange afghanarar nomadar eller halvnomadar. Handel og transport er også viktige levevegar.
I andre land bur det mindre tal afghanarar som særleg har drege frå landet på grunn av den urolege stoda der sidan den sovjetiske invasjonen i 1978 og krigane som følgde. Det største talet på afghanarar etter Iran og Pakistan finn ein i Dei sameinte arabiske emirata (ca. 300 000 i 2006), Tyskland (126 334 i 2006) og USA (90 000 i 2013). Ved byrjinga av 2013 var ifølgje SN ein tredel av alle flyktningar i verda afghanarar.
Det store fleirtalet av afghanarar er muslimar. Rundt 80-89 % av befolkninga i Afghanistan er sunnimuslimar, 10-19 % er sjiamuslimar og eit mindra tal er ismailiar. 1 % eller mindre er sikhar, hinduar eller noko anna. Tidlegare religionar blant afghanarar er buddhisme og parsisme. I Nuristan (Hindukush) hadde stammefolk heilt fram til 1890-åra, då dei blei tvangsomvend til islam, eigne religionar som slektar på gammal vedisk gudstru.
Falling
«Falling» var eit av bidraga i Melodifestivalen 2013, framført av State of Drama. Songen er skriven av Göran Werner, Sebastian Hallifax, Emil Gullhamn og James Hallifax.
Melodifestivalen 2013
26. november 2012 vart det kjend at State of Drama ville delta med «Falling» i den tredje semifinalen i Melodifestivalen 2013.
Bdebba
Bdebba (arabisk بدبا) er ein gresk-ortodoks landsby i Koura distrikt i Libanon.
Ordet Bdebba har assyrisk opphav og består av to delar, Bet Dibba. Bet tyder «hus» og Dibba tyder «bjørn».
Bdebba ligg 290 meter over havet, 70 km nord for Beirut, 5,5 km aust for Middelhavet og 10 km sør for Tripoli.
Bdebba har ruinar som går attende til fønikisk tid, mellom anna gamle grotter og sarkofagar. Det er òg oppdaga ruinar frå krosstoga i byen.
Det står to gresk-ortodokse kyrkjer og eit kloster i byen.
Heartstrings
«Heartstrings» var eit av bidraga i Melodifestivalen 2013, framført av Janet Leon. Songen er skriven av Fredrik Kempe og Anton Malmberg Hård af Segerstad.
Melodifestivalen 2013
26. november 2012 vart det kjend at Leon ville delta med «Heartstrings» i den tredje semifinalen i Melodifestivalen 2013.
Jerónthres
Jerónthres (gresk Γερόνθρες) er ein tidlegare kommune i periferieininga Lakonía i periferien Peloponnes i Hellas. Jerónthres inngår frå 2011 som ei kommunaleining i kommunen Evrótas.
Bruno Gissoni
Bruno Sang Gissoni er ein brasiliansk skodespelar
Gissoni blei fødd i Rio de Janeiro.
Georges Rouault
Georges Henri Rouault var ein fransk fauvist- og ekspresjonist-målar og grafikar i litografi og radering.
Liv og gjerning
Rouault var fødd i små kår. Fjorten år gammal fekk han lærlingplass hos ein glasmålar og -reparatør. Medan han arbeidde som lærling var han kveldane elev ved kunstskulen École des Beaux-Arts, der Gustave Moreau var ein av lærarane hans.
Kring 1890 kom Rouault i kontakt med fauvistane, og innleia vennskapar med Henri Matisse, Albert Marquet, Henri Manguin og Charles Camoin. Etter 1895 deltok han med måleri av religiøse motiv, landskap og stilleben i offentlege utstillingar som 'Salon d’Automne'. I 1905 stilte han som medlem av fauvistane ut på salongen i Paris.
Han var tiltrekt av spiritualisme og av den dramatiske eksistensialismen til filosofen Jacques Maritain, dei to vart også livsvarige venner. Alt Rouault laga etter møtet med Maritain handla om kristne, religiøse emne. Frå 1917 konsentrerte Rouault seg fullt ut om måleri som uttrykksform. Særleg var han oppteken av Kristi liding, noko han oppfatta som uttrykk for det menneskelege og menneskeheita, der oppstoda var einaste håp.
Han døydde i fødebyen Paris i 1958.
Urgent av Foreigner
«Urgent» er ein song av det britisk-amerikanske rockebandet Foreigner, og den første singelen frå hitalbumet deira 4 frå 1981.
Songen gjekk inn på den amerikanske singellista og nådde fjerdeplassen på Billboard Hot 100, der han låg heile september 1981. «Urgent» gjekk til topps på Billboard Hot Mainstream Rock-lista og låg der i fire veker.
Songen vart den nest bestseljande singelen til Foreigner (etter «I Want to Know What Love Is») i både Canada og Sverige, og nådde toppen av lista i 1981 i Canada og 20. plassen i Sverige i mars 1982. I Australia nådde «Urgent» 24. plassen i august 1981. I Storbritannia nådde songen berre 54. plassen då han først kom ut i 1981, men etter at «Waiting for a Girl Like You» gjekk høgt på lista der i 1982, vart singelen gjeven ut på ny og denne gongen nådde han 45. plassen.
Andre versjonar
Junior Walker, som spelte saksofon på originalinnspelinga, spelte inn sin eigen verjson i 1983 på All-Stars-albumet Blow the House Down. Walker-versjonen vart nytta i Madonna-filmen Desperately Seeking Susan i 1985.
Shannon spelte inn ein versjon i 1985 for albumet Do You Wanna Get Away. Hennar singel nådde 68. plassen på Billboard's R&B Singles-lista i 1985.
Fylkesveg 554 i Vest-Agder
Fylkesveg 554 i Vest-Agder går mellom Optedal og Moi i Lyngdal kommune. Vegen er 13,8 km lang.
Lillestrøm stasjon
Lillestrøm stasjon er ein jarnbanestasjon i sentrum av Lillestrøm, med Lillestrøm bussterminal rett attmed. Stasjonen ligg både på Hovedbanen, som opphavleg gjekk mellom Oslo Sentralstasjon og Eidsvoll stasjon, men har no berre ordinær trafikk fram til Dal stasjon, og på Gardermobanen frå Oslo Sentralstasjon gjennom tunnelen Romeriksporten og via Oslo lufthamn, Gardermoen fram til Eidsvoll stasjon og vidare. Frå Lillestrøm stasjon går òg Kongsvingerbanen til Kongsvinger og vidare inn i Sverige. Stasjonen ligg 20,95 kilometer frå Oslo Sentralstasjon. Med sine 8 spor til plattform er dette Noregs nest største jernbanestasjon.
Hovudbanens første stasjonsbygning låg på Lille Strøms gård på andre side av Nitelva i høve til dagens stasjon. Han var teikna av arkitektane Heinrich E. Schirmer og Wilhelm von Hanno, og vart opna då denne første jernbanestrekninga i Noreg stod ferdig i 1854. Stasjonen vart flytta til noverande lokalitet i 1863 og fekk namnet Lillestrøm stasjon i samband med at Kongsvingerbanen vart bygd, og i 1987 vart bygninga riven.
Dagens stasjonsbygning er i naturstein frå Otta vart reist i 1927 etter teikningar av Gudmund Hoel og Arne Henriksen, og tatt i bruk i 1934. Bygninga er freda, men er ikkje i ordinær bruk etter at ny stasjon var bygd i samband med bygginga av Gardermobanen i 1998. Den nye stasjonsbygningen ligg vegg i vegg med den gamle, teikna av arkitekt Arne Henriksen, og har vorte heidra med Statens byggeskikkpris. Her er det gjennomgang på tvers under spora, og oppgangar til plattformene frå gjennomgangen.
Det er to sykkelhotell (innelukka parkeringshus for syklar) knytt til stasjonen, eit på kvar side av stasjonsområdet. Husa har plass til høvesvis 394 og 412 syklar, og er tilgjengelege døgnet rundt. I det eine er det 14 plassar der ein kan lada opp elektriske syklar.
Mount Rennie
Mount Rennie er eit snødekt fjell, 1555 moh, som dannar den sentrale delen av ryggen som strekkjer seg sørvestover frå Mount Francais, sør på Île Anvers i Antarktiske Arkipel. Det vart grovt kartlagd av Falkland Islands Dependencies Survey (FIDS) i 1944 og kartlagd på ny av dei i 1955. Det vart namngjeve av United Kingdom Antarctic Place-Names Committee (UK-APC) etter Alexander J. Rennie i FIDS, som var assisterande landmålar ved Arthur Harbor-stasjon i 1955.
Nir Moshe
Nir Moshe (hebraisk skrift נִיר מֹשֶׁה, tyder 'Mosheåkeren') er ein moshav sør i Israel. Han ligg nordvest i Negev søraust for Sderot med eit areal på 2 000 mål og høyrer til Merhavim regionale kommune. I 2006 hadde han 362 innbyggjarar.
Moshaven vart grunnlagd i 1953 av tidlegare bybuarar frå Jerusalem, Haifa og Herzliya, og heitte først Shoval Mizrachi 1, før han vart kalla opp etter Moshe Smiliansky, ein forfattar og agronom.
Mad minute
Mad Minute er best kjend som ei hurtigskyteøving avleia frå ein treningsdrill frå før fyrste verdskrig i det britiske militæret med Lee-Enfield-rifla. Øvinga heitte «Practice number 22, Rapid Fire, ‘The Musketry Regulations, Part I, 1909» og kravde at det vart skote minst 15 skot på «Second Class»-figuren på 300 yard (270 m). Øvinga vart skildra slik: «Liggjande. Rifla lada med 4 skot i magasinet før ein ser skivene. Lading frå lomma eller bandolær med 5 skot etterpå. Eitt minutt tillate.» Øvinga var berre ein av fleire årlege testar for å klassifisera ein soldat som skarpskyttar, første- eller andreklasse skyttar avhengig av poenga han oppnådde.
Second Class-skiva var ein 1,2 m x 1,2 firkant (48 x 48 tommar) med 61 cm indre (24 tommar) og 92 cm ytre sirkel (36 tommar). Siktemerket var ein 30 x 30 cm figur (12 x 12 tommar) som representerte ein soldat som sikta med ei rifle frå ei skyttargrav. Poeng vart talde for treff kvar som helst på skiva. Sjølv om ei 12 toms skive har blitt nemnt i samband med Mad Minute-øvinga ser dette ut til å vere ein feil som stammar frå Ian Hogg si bok The Encyclopedia of Weaponry. Ingen andre kjelder nemner ei skive på 12 tommar. Ifølgje myta om ei 12 toms skive ville skivestørrelsen svart til ein 1,11 mil sirkel (3,82 bogeminutt), medan i røynda svarte skiva til ein 4,5 mil firkant (15,3 bogeminutt), som gjer arealet som tel treff over 15 gongar større.
Under slaget om Mons skal mange tyskarar ha rapportert det dei trudde var maskingeværeld, medan det eigentleg var vanlege britiske soldatar med boltrifler som skaut med høg skottakt.
Verdsrekord
Den første kjente Mad Minute-rekorden blei sett av majorsersjant Jesse Wallingford i 1908, med 36 treff på ei 48 toms skive på 300 yard (4,5 mil/ 15,3 bogeminutt). Det skal ha vorte sagt at ein ny rekord 38 treff vart sett med alle treff innanfor 24 toms-sirkelen på 300 yard (2,25 mils/ 7,6 bogeminutt) i 1914 av sersjant Alfred Snoxall,  men det er lite dokumentasjon og usikkert om det faktisk skjedde eller var britisk propaganda. Det har vore store diskusjonar om det faktisk er mogleg å skyta så raskt og presist med ei boltrifle.
Ei Mad Minute-tevling vart arrangert i Soknedal i Noreg den 30. mai 2015, der fleire av dei beste stangskyttarane i landet deltok. Konkurransen vart kalla «Mad Minute Challenge», og vart skoten på ei skive med diameter på 40 cm frå 200 meter (2 mil/ 6,9 bogeminutt), som gjer skiva mindre enn soga om Alfred Snoxall. Thomas Høgåsseter vart vinnar med 36 treff, medan gjennomsnittet av 11 deltakarar var 29 treff.
Målstørrelsar
Tabellane under er baserte på sonene i den opphavlege Second Class-figuren (12, 24, 36 og 48 tommar) plassert på 300 yard, og viser den same relative skivestorleiken for forskjellige avstandar. Militærkalibra frå den tida (som .303 British, 6.5×55mm, 8x57mm osv.) er kraftigere og med mindre vindavdrift enn moderne militærkaliber i dag (som 5.56 NATO, 7.62x39mm, osv.). Vindavdrift ville derfor knapt vore merkbart på 100 m, lite merkbart på 200 m og framleis ein svært liten faktor på 300 m.